burgasdotpro/wikipedia huggingface dataset:
Žofia Magdaléna Brandenburská

Žofia Magdaléna Brandenburská (, ) (* 28. november 1700, Schönberg pri Laufe† 27. máj 1770, Hirschholm) bola ako manželka dánskeho a nórskeho kráľa Kristiána VI. v rokoch 17301746 kráľovná Dánska a Nórska.
Život.
Magdaléna Žofia bola deviatym zo štrnástich detí (z ktorých však len polovica sa dožila dospelosti) markgrófa von Brandenburk-Kulmbach-Wewerlingen Kristiána Henricha (16611708) a jeho manželky Žofie Kristiany z Wolfsteinu (16671737).
7. augusta roku 1721 sa na zámku Pretzsch v Sasku vydala za dánskeho korunného princa Kristiána, budúceho dánskeho kráľa Kristiána VI. (16991746). Mladý pár spájali nie len politické záujmy ich rodičov, ale aj spoločné náboženské cítenie a názory: obidvaja boli pod silným vplyvom pietizmu; manželstvo bolo šťastné a spokojené. Po smrti Kristiánovho otca, dánskeho kráľa Frederika IV. sa stali dánskym a nórskym kráľovským párom. Kráľovná sa však nikdy nenaučila po dánsky.
Kráľovná v istých smeroch predbehla svoju dobu: napr. v roku 1750 oslobodila nevoľníkov na svojom majetku v Hørsholme od povinnosti obrábať panskú pôdu.
Súčasníci ju charakterizovali ako osobu vážnu, vo veciach náboženských neústupnou, neurotickou. Okrem oddávaniu sa pietizmu a náboženstvu stála za nepriateľskými vzťahmi, ktoré povstali medzi jej manželom a dvorom, a predovšetkým za tvrdým chovaním svojho muža k jeho macoche a bývalej kráľovnej Anne Žofii Reventlow a naliehala na neho, aby ju odsunul od dvora. Jej nenávisť siahala tak ďaleko, že si dokonca na svoju korunováciu v kaplnke na zámku Frederiksborg v roku 1731 objednala novú korunu, aby nemusela použiť korunu, ktorú nosila jej predchodkyňa, nenávidená macocha jej manžela. Založila tak kolekciu korunovačných klenotov, poskytnúc radu svojich šperkov k tomuto účelu. Kráľovnina mimoriadna záľuba v prepychu viedla Kristiána VI. k prestavbe zámku Christianborg, Friedrichsruh, Hörningsholm a Sophienberg. Posledný uvedený zámok pri Rungstede bol pomenovaný po kráľovnej.
Na verejné záležitosti mala Žofia Magdaléna značný vplyv, ktorý si udržala aj za vlády svojho syna Frederika V. Tak napr. bola za zosadením dvorného maršala Adama Gottloba von Moltke.
Po smrti svojej dcéry Luisy sprostredkovala svojmu zaťovi, ktorý mal na ňu tiež silný vplyv, svadbu so svojou neterou Kristianou Žofiou Šarlotou. Mala veľmi úzke vzťahy so svojou rodinou, neskôr priviezla svoju matku aj sestru Žofiu Karolínu z východného Frízska do Dánska.
Ako výraz svojej náklonnosti k cirkvi v roku 1737 založila kláštor vo Vallø. Zahájila rovnako rekonštrukciu paláca v Hirschholme (Hørsholme), z ktorého sa do súčasnosti dochoval len kostol; po ovdovení v roku 1746 v tomto paláci žila.
Z manželstva Žofie Magdalény a Kristiána VI. vzišli tri deti:
Manžel Žofie Magdalény, kráľ Kristián VI., zomrel v Hørsholme 6. augusta 1746. Kráľovná vdova ho prežila o 24 rokov; zomrela v Hørsholme 27. mája 1770. Jej ostatky sú uložené po boku jej manžela v kapličke Frederika V. v katedrále v Roskilde, mieste posledného odpočinku dánskych kráľov.
Žofia Jagelovská

Žofia Jagelovská alebo Žofia Jagellonská môže byť:
Académie royale de musique

Académie royale de musique (fr.; slov. doslovne "Kráľovská hudobná akadémia") bola prvá opera v Paríži, ktorú založil v roku 1669 Pierre Perrin. Perrin toto privilégium získal od Ľudovíta XIV. a uvádzal v nej opery francúzskych skladateľov v ich rodnom jazyku. Premérové predstavenie bola opera "Pomona" od Roberta Camberta. Vyhorela v 18. storočí a je považovaná za predchodkyňu Veľkej parížskej opery.
Žofia Jagelovská (1522 – 1575)

Žofia Jagelovská alebo Žofia Jagellonská (* 13. jún 1522, Krakov† 28. máj 1575, Schöningen) bola rodom poľská princezná a sobášom vojvodkyňa brunšvická.
Biografia.
Žofia sa narodila ako druhá dcéra (tretí potomok) poľského kráľa Žigmunda I. Starého a jeho druhej manželky Bony Sforzy.
22. – 25. februára 1556 sa vydala za brunšvického vojvodu Henricha II. Mladšieho, ktorý mal osem detí z predchádzajúceho manželstva. Manželstvo s mužom starším o 33 rokov zostalo bezdetné. Po smrti manžela 11. júla 1568 sa stiahla na svoje majetky v Schöningene. Krátko nato sa dostala do sporu so svojim nevlastným synom Júliusom o vládu vo vojvodstve; konflikt bol ukončený 17. januára 1572 podpisom dohody o vláde. Július však podmienky dohody nedodržal a v roku 1573 sa Žofia musela obrátiť o pomoc na cisára Maxmiliánovi II..
Na jar roku 1570 Žofia konvertovala na luteránstvo. Bola jedinou luteránkou v celej jagelovskej dynastii.
Zomrela 28. mája roku 1575 na svojom sídle v Schöningene. Pochovaná bola v kostole Panny Márie vo Wolfenbütteli.
Medzinárodné letisko Minneapolis-Saint Paul

Medzinárodné letisko Minneapolis-Saint Paul (IATA: MSP, ICAO: KMSP) je medzinárodné letisko medzi susednými mestami Minneapolis a Saint Paul v Minnesote. Je to najväčšie a najvyťaženejšie letisko horného Stredozápadu USA, zahŕňajúceho štáty Minnesota, Iowa, Južná Dakota, Severná Dakota, a Wisconsin.
Základné údaje.
Z hľadiska počtu pasažierov je letisko pätnástym najväčším v USA a tridsiatym najväčším na svete. Keďže letisko je zároveň civilné aj vojenské, nachádza sa tu základňa U.S. Air Force. 
Je tretím najväčším uzlom Delta Air Lines, ktorá zabezpečuje 80 percent výkonov osobnej leteckej dopravy. Zvyšok osobnej dopravy zabezpečujú v prevažnej miere spoločnosti Compass Airlines, Pinnacle Airlines a Sun Country Airlines. 
História.
Plocha súčasného letiska bola pred rokom 1921 pretekárskym okruhom a po jeho krachu sa skupina leteckých nadšencov, podporovaných miestnymi inštitúciami rozhodla používať plochu ako letisko. 
V roku 1944 bolo letisko premenované na Minneapolis-St. Paul Metropolitan Airport/Wold-Chamberlain Field a od roku 1948 existuje pod svojím terajším názvom. Hlavný terminál Charlesa Linbergha bol postavený v roku 1962. V roku 1970 tu bol nakrútený film Letisko. Menší terminál Herberta Humphreyho bol postavený v roku 2001. 
Terminály.
Letisko má dva terminály, oba sú pomenované po slávnych Minnesoťanoch. Lindbergh Terminal má názov podľa letca Charlesa Lindbergha a menší Humphrey terminal podľa bývalého viceprezidenta USA Huberta Humphreyho. Humphrey terminal využívajú väčšinou chartrové a nízkonákladové spoločnosti. Kapacitné rozšírenie oboch terminálov a takmer zdvojnásobenie ich kapacity je plánované do roku 2020.
Chrbticový kanál

Chrbticový kanál () je trubicovitý útvar, ktorý je tvorený stavcovými otvormi () krčných, hrudných a driekových stavcov chrbtice (). Kraniálne (hore) je spojený veľkým otvorom () záhlavnej kosti s lebkovou dutinou () , kaudálne (dole) pokračuje kanálom krížovej kosti ().
Chrbticový kanál obsahuje predovšetkým miechu ().
Bernikla bielolíca

Bernikla bielolíca alebo hus belolíca ("Branta leucopsis") je zúbkozobec z čeľade kačicovitých. Obýva západnú palearktídu. Na Slovensku sú známe tri pozorovania do roku 1999 a po roku 2010 existuje 40 záznamov, každoročne sa niekoľko jedincov objavuje v zimnom a migračnom období. Podľa Medzinárodnej únie na ochranu prírody a prírodných zdrojov bernikla bielolíca patrí medzi najmenej ohrozené druhy, trend celkovej i Európskej populácie je stúpajúci.
Opis.
Bernikla bielolíca meria asi 55 – 70 cm, s rozpätím krídel 130 – 145 cm a váhou 1,21 – 2,23 kg. Má bielu tvár a brucho, čiernu hlavu a krk. Krídla a chrbát sú čierno-sivé. Pohlavia sa na prvý pohľad od seba nelíšia, samice bývajú o čosi svetlejšie. Mladé jedince sa vyznačujú sivým škvrnovaním na bielej hlave.
Hlas.
Často sa ozývajú jednoslabičným „"rrak“", „"guak“". Z väčšej diaľky to môže pripomínať štekot psov. Medzi sebou používajú tichšie kontaktné hlasy. Počas vzlietnutia im krídla vydávajú zvuk.
Výskyt a stav na Slovensku.
Do roku 1980 máme záznamy o dvoch výskytoch. Jeden jesenný pri Šuľanoch a jeden zimný na Dunaji medzi Čenkovom a Mužlou. V mapovacom období 1980 – 1999 bol len jeden záznam 2 jedincov začiatkom júla 1991 na Oravskej priehrade. Po roku 2000 evidujeme najmenej 40 hlásení.
Biotop.
Je typickým obyvateľom severskej arktickej tundry. Prirodzene sa vyskytuje vo východnom Grónsku, na ostrovoch Špicbergy a Novaja Zemlja. Na zimu sa sťahujú na pobrežia Veľkej Británie, Holandska, Severného mora, západu Severnej Ameriky a dokonca niekedy až do Egypta.
Hniezdenie.
Rozmnožovať sa začínajú v neskorom máji až júni. V tomto čase tvoria veľké kolónie. Hniezdia na vysokých a nedostupných skalách, na ktoré sa vedia dostať len zo vzduchu. Obvykle znášajú 4 – 5 vajec (niekedy iba 2 alebo až 9). Inkubácia trvá 24 – 25 dní. Po 40 až 45 dňoch sú vyhniezdené, sexuálnu dospelosť dosahujú v troch rokoch.
Populácia.
Nepatrí medzi bezprostredne ohrozené druhy.
Potrava.
V zime sa živí nízkou trávou a inými druhmi rastlín na slaniskách a brakických vodách, ako "Puccinellia maritima" a "Salicornia". Na jar ozobáva púčiky a jahňady vŕb, chytá rôzne kôrovce, vo vode žijúci hmyz a pravdepodobne aj mäkkýše.
V lete sa živí najmä lišajníkmi a machom. Zoškrabuje ich zo skál pomocou pravouhlého záhybu na konci zobáka. 
Ochrana.
Je zákonom chránená, spoločenská hodnota je 1840 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Kiskunfélegyházsky obvod

Kiskunfélegyházsky obvod () je bývalá administratívna jednotka v Maďarsku v Báčsko-malokumánskej župe. Jeho sídlom bolo mesto Kiskunfélegyháza. Obvody boli zavedené v roku 1994 a zanikli v roku 2014, kedy ich nahradili okresy.
Kiskunhalasský obvod

Kiskunhalasský obvod () je bývalá administratívna jednotka v Maďarsku v Báčsko-malokumánskej župe. Jeho sídlom bolo mesto Kiskunhalas. Obvody boli zavedené v roku 1994 a zanikli v roku 2014, kedy ich nahradili okresy.
Kiskunmajsiansky obvod

Kiskunmajsiansky obvod () je bývalá administratívna jednotka v Maďarsku v Báčsko-malokumánskej župe. Jeho sídlom bolo mesto Kiskunmajsa. Obvody boli zavedené v roku 1994 a zanikli v roku 2014, kedy ich nahradili okresy.
Piktografické písmo

Piktografické písmo alebo obrázkové písmo alebo piktografia môže byť:
Piktografické písmo v užšom zmysle.
Na úvod treba poznamenať, že definícia piktografického písma v užšom zmysle nie je vec len formálna, pretože vzhľadom na to, že sa obrázky (piktografia) vyskytujú aj v neskorších druhoch písma (piktografické písmo v širšom zmysle), určuje voľba definície, čo vlastne odlišuje piktografické písmo v užšom zmysle od neskorších typov písma, ktoré tiež obsahujú obrázky.
Piktografické písmo je doložené od neolitu. Na rozdiel od jaskynných malieb a podobne sa tu už obrázky neusilujú vyvolať umelecký zážitok, ale predovšetkým komunikovať, podať správu. Bývajú to záznamy o výmene tovarov, o vojnových výpravách, o love, ale vyskytujú sa aj ako náhrobné nápisy, genealógie, modlitby, vlastnícke znaky, značky výrobcov, zákazy atď. Znaky môžu byť konkrétne (ako pri jaskynných maľbách) alebo už môžu byť štylizovanejšie, schematizované. 
Podľa Z. Rudy existujú dve kategórie piktografie, a to:
U sibírskych národov sa piktografia vyskytovala v podobe piktografických listov. Týkali sa lovu, obsahovali recepty; u Jukagirov ich písali dievčatá, keď chceli vyjadriť svoje city nejakému mužovi. Okrem toho je známa piktografia Eskimákov mala podobu kresleného seriálu skladajúceho sa z obrázkov (často len štylizovaných) zoradených do logického a časového sledu. Jednotlivé obrázky sa nevzťahovali na slová, ale na celé vety. Piktografia je doložená aj u kmeňov v strednej Austrálie a sčasti sa dochovala dodnes, napríklad u Waljbiriov. Príslušníci tohto kmeňa rozlišujú profánne a tajné znaky. Načrtávajú ich na dosky, kamene, na telá, alebo ich kreslia do piesku, keď si rozprávajú mýty, prípadne aj keď hovoria o všedných udalostiach. Viaceré kmene piktografické písmo používali ešte v 20. storočí.
Ako piktografické písmo sa často označujú aj moderné dopravné značky, značky na letisku, medzinárodné značky na tovaroch a podobne.
Piktografia

Piktografia môže byť:
Kunszentmiklóssky obvod

Kunszentmiklóssky obvod () je bývalá administratívna jednotka v Maďarsku v Báčsko-malokumánskej župe. Jeho sídlom bolo mesto Kunszentmiklós. Obvody boli zavedené v roku 1994 a zanikli v roku 2014, kedy ich nahradili okresy.
Santa Cruz del Valle de los Caídos

Santa Cruz del Valle de los Caídos, ("Svätý Kríž Údolia Padlých") je pamätný komplex pozostávajuci z monumentálnej baziliky, monumentálneho kríža a kláštora, v pohorí Guadarrama v blízkosti obce San Lorenzo de El Escorial. Bol postavený v roku 1957 na príkaz generála Francisca Franca ako pamätník obetiam španielskej občianskej vojny. Kríž so svojou výškou 152,4 metra je najvyšším pamätným krížom na svete. 
Bazilika.
Priamo pod krížom sa nachádza vytesaná do skaly rovnomenná monumentálna podzemná bazilika, najznámejšia faktom, že v nej bol do roku 2019 pochovaný generál Francisco Franco, spolu so zakladatelom španielskeho fašizmu José Antonio Primo de Riverom. Komplex Údolia Padlých do dnešného dňa predstavuje hlavný symbol frankizmu. Návštevníci tu otvorene prezentujú frankistické symboly a vždy 20. novembra, na výročie smrti oboch vodcov, sa Údolie padlých mení na pútne miesto prívržencov generála Franca. Bazilika je funkčný katolícky chrám, so vstupným voľne prístupný verejnosti, vrátane poriadania svadieb doslovne na náhrobnom kameni zosnulého diktátora.
Komplex je v štátnom vlastníctve a mnohí ho považujú za pomník diktátorovi, preto sa jeho budúcnosť s istou pravidelnosťou pretriasa v tlači a politických debatách. V súčasnosti je ustanovená vládna komisia, zaoberajúca sa budúcnosťou komlexu.
Zoznam najvyšších budov a stavieb na svete

Toto je zoznam najvyšších budov a stavieb na svete na rok 2012.
Žofia Frederika Meklenbursko-Schwerinská

Žofia Frederika Meklenbursko-schwerinská () (* 24. august 1758, Schwerin, Nemecko† 29. november 1794, Kodaň, Dánsko) bola rodená princezná a vojvodkyňa meklenbursko-schwerinská a ako manželka dánskeho princa Frederika Dánskeho dánska princezná.
Životopis.
Žofia Frederika bola dcérou princa Ľudovíta Meklenbursko-schwerinského (17251778), druhého syna vojvodu Kristiána Ľudovíta II. Meklenbursko-schwerinského a jeho manželky Šarloty Žofie Saxon-Coburg-Saalfeldskej.
21. októbra 1774 sa vydala za dedičného princa Frederika Dánskeho (17531805), syna dánskeho kráľa Frederika V. a jeho druhej manželky Juliany Márie Brunšvickej. Princ bol regentom kráľa v rokoch 17721784, v čase, kedy jeho nevlastný starší brat Kristián VII. pre svoju duševnú chorobu nebol schopný vládnuť.
Žofia Frederika bola popisovaná ako veselá, pôvabná a inteligentná, a hoci mala problémy adaptovať sa na nové prostredie kráľovského dvora, veľmi rigidného a upätého, stala sa veľmi populárnou osobnosťou. Bola údajne veľmi sklamaná, keď sa stretla po prvýkrát so svojim manželom, ale časom k sebe získali veľmi blízke dobré puto a porozumenie, hoci obaja mali iné milostné vzťahy.
Jej manžel mal milenku menom "Caja Hviid", zatiaľčo sa hovorilo, že otcom Žofiiných detí bol "Frederik von Blücher", pobočník jej manžela; cez tieto epizódy bolo ich manželstvo označované za šťastné, čo vyvolávalo obavy z vplyvu, ktorý by mohla Žofia mať na svojho manžela a teda aj na politiku krajiny.
Potomkovia.
Z manželstva Žofie Frederiky Meklenbursko-schwerinskej a Frederika Dánskeho vzišlo päť detí:
České národné inline hokejové družstvo žien

České národné inline hokejové družstvo žien je ženský národný inline hokejový tím Česka, ktorý ho reprezentuje v medzinárodných inline hokejových súťažiach a zápasoch. Funguje pod záštitou Českej asociácie inline hokeja (ČAILH). Družstvo sa prvýkrát predstavilo na druhom ženskom turnaji majstrovstiev sveta FIRS v roku 2003. Až do roku 2011 sa na nich predstavovalo pravidelne. Po dvojročnej prestávke, keď kvôli vysokým finančným nákladom necestovalo na mimoeurópske turnaje, sa vrátilo na MS v roku 2014. Najväčším úspechom družstva sú 3 zlaté medaily zo svetového šampionátu v rokoch 2008, 2010 a 2015.
Acaena

Acaena je rod dvojklíčnolistových rastlín z čeľade ružovité. Sú to trvalky alebo polokry s hustými farebnými listami. Ich kvety sú drobné, po opelení tvoria ozdobné súplodia.
Acaill

Acaill (iné názvy: "Oileán Acla", po anglicky: "Achill Island") je ostrov pri západnom pobreží Írska v grófstve Mayo. So 148 km² je najväčším írskym ostrovom. Najvyšší bod ostrova sa zdvíha do výšky , žije tu približne tri tisícky obyvateľov, ktorí sa živia rybolovom, poľnohospodárstvom a turizmom. S pevninským Írskom je ostrov spojený mostom.
Nemecké národné inline hokejové družstvo žien

Nemecké národné inline hokejové družstvo žien je ženský národný inline hokejový tím Nemecka, ktorý ho reprezentuje v medzinárodných inline hokejových súťažiach a zápasoch. Funguje pod záštitou Nemeckej asociácie kolieskových a inlineových športov (DRIV). Družstvo sa prvýkrát predstavilo na druhom ženskom turnaji majstrovstiev sveta FIRS v roku 2003. Najlepším výsledkom družstva je 4. miesto na svetovom šampionáte v rokoch 2003 a 2005.
Fínske národné inline hokejové družstvo žien

Fínske národné inline hokejové družstvo žien je ženský národný inline hokejový tím Fínska, ktorý ho reprezentuje v medzinárodných inline hokejových súťažiach a zápasoch. Funguje pod záštitou Fínskeho zväzu ľadového hokeja (SJF). Družstvo sa prvýkrát predstavilo na majstrovstvách sveta FIRS v roku 2007. Najlepším výsledkom družstva je 4. miesto na svetovom šampionáte z roku 2015, keď v zápase o bronzové medaily prehralo so .
Britské národné inline hokejové družstvo žien

Britské národné inline hokejové družstvo žien je ženský národný inline hokejový tím Spojeného kráľovstva, ktorý ho reprezentuje v medzinárodných inline hokejových súťažiach a zápasoch. Funguje pod záštitou Britskej asociácie inline hokeja (BIPHA). Družstvo sa prvýkrát predstavilo hneď na prvom ženskom turnaji majstrovstiev sveta FIRS v roku 2002. Najlepším výsledkom družstva je 4. miesto na svetovom šampionáte z roku 2007.
Viera Gergeľová

Viera Gergeľová (* 3. november 1930, Nové Zámky† 24. august 2004, Záhorská Bystrica) bola slovenská grafička, maliarka a knižná ilustrátorka.
Životopis.
Počiatky jej výtvarného prejavu sa utvárali od roku 1948 u významného českého ilustrátora Petra Dillingera na Vyššej škole umeleckého priemyslu a neskôr v grafickom oddelení Vysokej školy výtvarných umení v Prahe. V rokoch 1952 – 1958 študovala na Vysokej škole výtvarných umení v Bratislave. Na tejto škole pokračovala v štúdiu v tzv. čestných rokoch 1959 – 1960. Po ukončení vysokoškolských štúdií rok učila v tzv. prípravke na Strednej umeleckopriemyselnej škole. Potom sa stala umelkyňou v slobodnom povolaní v Bratislave.
Vo svojej rodine nebola jedinou výtvarníčkou. Jej manžel Ján Lebiš (1931 – 1996) bol maliar, ilustrátor a výtvarný pedagóg na Vysokej škole výtvarných umení a dcéra Lucia vyštudovala tiež túto školu.
Súčasťou života Viery Gergeľovej bola i záhrada, ktorú projektoval taliansky kamenár Brumisso okolo roku 1890, a ktorú po presťahovaní reštaurovali a dali do pôvodnej podoby. Pohľad z ateliéru do záhrady jej slúžil ako inšpirácia. Mnohé z jej grafických príbehov sa akoby odohrávali v tajuplných, skrytých zákutiach vybájených záhrad.
Tvorba.
Patrí k mladšej generácii slovenských výtvarných umelcov, ktorí začínali svoju umeleckú tvorbu na prelome 50. a 60. rokov. Jej grafická tvorba bola od počiatku ovplyvňovaná niekoľkými základnými faktormi. Spočiatku sa vyvíjala smerom k dramatickej emotívnosti s humanizujúcim zameraním a s citovým zaujatím o problémy človeka a spoločnosti. Po krátkom období sokolovskej expresívnosti a príslušnosti ku grafickej škole Vincenta Hložníka nadobúda jej prejav kľudnejší meditatívny výraz. Do popredia sa dostáva romantická stránka autorkinej povahy. Širokú škálu citovej výrazovosti umocňuje aj prostredníctvom využívania koloristických, jemných farebných valérov tónu alebo kresby. 
&lt;br&gt;Kresliarskemu naturelu Gergeľovej sú najbližšie leptacie techniky.
Osobitý význam v jej produkcii zaujíma dlhoročná ilustrátorská tvorba. Realizovala niekoľko súborov ilustrácií klasickej literatúry, poézie a detskej literatúry.
Gergeľová sa tu ukazuje ako citlivá a pozorná interpretka, schopná preniknúť k základu obrazovej predstavivosti detí. Ilustrovala prevažne diela určené predškolskému veku a mladším čitateľom. Jej výtvarná fantázia imponuje svojou pohodou a tým ako súvisí s logikou života, do ktorej uvádza detských čitateľov. Vďaka je jej ilustračný výraz tak osobitne blízky naivnej maľbe. Nepodáva výtvarný obraz textu, nebuduje na výlučnom základe literárneho diela, ale na zámere autora. Nad dejom prevažuje snaha odraziť naivné detské hľadanie a chápanie.
Francúzske národné inline hokejové družstvo žien

Francúzske národné inline hokejové družstvo žien je ženský národný inline hokejový tím Francúzska, ktorý ho reprezentuje v medzinárodných inline hokejových súťažiach a zápasoch. Funguje pod záštitou Francúzskej federácie športov na kolieskových korčuliach (FFRS), konkrétne pod jej komisiou"Comité de Roller Hockey". Družstvo sa prvýkrát predstavilo na majstrovstvách sveta FIRS v roku 2003. Najväčším úspechom družstva je 5 bronzových medailí zo svetového šampionátu. Poslednú medailu dosiahlo na MS 2016 v talianskej Asiagu. V roku 2015 sa stalo víťazom majstrovstiev Európy.
Španielske národné inline hokejové družstvo žien

Španielske národné inline hokejové družstvo žien je ženský národný inline hokejový tím Španielska, ktorý ho reprezentuje v medzinárodných inline hokejových súťažiach a zápasoch. Funguje pod záštitou Španielskej federácie kolieskového korčuľovania (RFEP). Družstvo sa prvýkrát predstavilo na majstrovstvách sveta FIRS v roku 2004. Najväčším úspechom družstva je zisk 3 bronzových medailí na svetovom šampionáte v rokoch 2012, 2014 a naposledy v roku 2015.
Georadar

Georadar alebo GPR (z ang. "Ground Penetrating Radar") je geofyzikálna metóda využívajúca radarové impulzy na zmapovanie obsahu pod povrchom. GPR vysiela do zeme vysokofrekvenčné rádiové vlny. Keď tieto narazia na prekážku s inými vodivostnými vlastnosťami ako okolie, prijímacia anténa zaznamená zmenu v odrazenom signále. Metóda môže byt použitá v rôznych prostrediach napr. v skale, hline, ľade, vode či v betóne, pričom môže detegovať objekty, ako aj štruktúrne zmeny materiálu (napr. diery či trhliny).
Využitie.
GPR je využiteľný napríklad pri štúdiu geologického podložia, pôdy, zdrojov podzemnej vody ako aj ľadu. Využitie nachádza aj v archeológii pri mapovaní nálezísk a v kriminalistike, kde sa pomocou neho dajú nájsť zahrabané dôkazy či telá. Ďalej sa využíva na detekciu mín, nevybuchnutého arzenálu a podzemných tunelov alebo na kontrolu základov budov. GPR je napríklad schopná zobraziť aj 3D modely odpadových a vodných potrubí alebo elektrických a telekomunikačných rozvodov.
Komlósky obvod

Komlósky obvod () je bývalá administratívna jednotka v Maďarsku v Baranskej župe. Jeho sídlom bolo mesto Komló. Obvody boli zavedené v roku 1994 a zanikli v roku 2014, kedy ich nahradili okresy.
Talianske národné inline hokejové družstvo žien

Talianske národné inline hokejové družstvo žien je ženský národný inline hokejový tím Talianska, ktorý ho reprezentuje v medzinárodných inline hokejových súťažiach a zápasoch. Funguje pod záštitou Talianskej federácie hokeja na kolieskových korčuliach (FIHP). Družstvo sa prvýkrát predstavilo na majstrovstvách sveta FIRS v roku 2009, kedy sa majstrovstvá konali v talianskom Varese. Najlepším výsledkom družstva je 5. miesto na svetovom šampionáte z roku 2015. V roku 2015 sa stalo vicemajstrom Európy, keď turnaj hostila talianska Roana.
Ideogram

Ideogram alebo zriedkavo ideograf môže byť v jazykovede: 
Ideogram môže byť aj:
Poznámka.
V akademickom Veľkom slovníku cudzích slov je napísané: (v origináli:) " ideogram (v ideografickém písmu) znak pro urč. pojem mající konvencí ustálenou podobu obrázku: i-y komplexní znaky pro pojmy zahrnující slabičné znaky (celé slabiky) a abecední znaky, grafémy (představující fonémy)". Nie je jasné, čo má znamenať definícia ktorá sa začína slovom i-y (teda ideogramy), jednak nie je jasné či "zahrnujíci" znamená, že pod tento pojem patrí niečo alebo že ide o znak zložený aj z niečoho, a je aj čudné, že by slovo ideogram malo mať v množnom čísle odlišný význam od jednotného čísla (možno teda pred i-y omylom vypadlo nejaké prídavné meno).
Moháčsky obvod

Moháčsky obvod () je bývalá administratívna jednotka v Maďarsku v Baranskej župe. Jeho sídlom bolo mesto Moháč. Obvody boli zavedené v roku 1994 a zanikli v roku 2014, kedy ich nahradili okresy.
Ideografia

Ideografia môže byť:
Deweyho desatinné triedenie

Deweyho desatinné triedenie, skr. DDT (iné názvy: Deweyho desatinný systém, Deweyho desatinná sústava, angl. "Dewey Decimal Classification" – skr. "DDC" alebo "Dewey Decimal System") je desatinný klasifikačný systém vytvorený Melvilom Deweym v 19. storočí, ktorý rozdeľuje celé spektrum ľudského poznania do 10 hlavných tried a tie na ďalšie podskupiny. 
Prvý raz bol publikovaný v roku 1876. Patrí k najpoužívanejším systematickým klasifikáciám. Používajú ho najmä knižnice v anglicky hovoriacich krajinách. 
Organizácia OCLC má v súčasnosti na systém licenciu a postupne ho upravuje. Posledné vydanie je z roku 2011.
Na Slovensku sa DDC priamo nepoužíva, používa sa jeho odvodená forma MDT (Medzinárodné desatinné triedenie), ktoré prešlo konkordanciou DDC na prispôsobenie európskym štandardom.
Každá hlavná trieda je ďalej rozdelená do desiatich podtried a každá podtrieda do desiatich oddielov. Každej knihe je pridelené Deweyho číslo v rozpätí 001 až 999 na základe jej témy.
Logogram

Logogram alebo zriedkavo logograf alebo slovný znak môže byť:
Logogram môže byť aj termín v umení, pozri logogram (Dotremont)
Logograf alebo logografik môže byť:
Logograf môže byť aj:
Evanjelický kostol (Dúbravka)

Evanjelický kostol v Dúbravke je druhou najmladšou sakrálnou stavbou v mestskej časti Dúbravka. Nachádza sa na ulici Mikuláša Schneidera Trnavského oproti obchodnému centru.
Kostol bol postavený v 80-tych rokoch 20. storočia po ukončení výstavby sídliska Dúbravka. Pôvodne bol využívaný ako sobášna sieň. Evanjelickí veriaci, hlavne z Dúbravky, Karlovej Vsi, Lamača a Devínskej Novej Vsi ho začali používať od roku 1995, keď sa stal miestom konania pravidelných bohoslužieb. V roku 2003 prešiel do vlastníctva evanjelickej cirkvi. V roku 2006 generálny biskup Július Filo posvätil novú krstiteľnicu, ktorá je z bieleho mramoru a má symbolický osemuholníkový tvar motivovaný obsahom ranokresťanského učenia a tradícií. V interiéri sa nachádza štvormetrový drevený kríž a textilný obraz Credo.
V súčasnosti je kostol centrom evanjelických veriacich štvrtého bratislavského obvodu.
Logografia

Logografia môže byť:
Poznámka.
V anglicky hovoriacich krajinách je logografia aj synonymum logotypie.
Fonograf (rozlišovacia stránka)

Fonograf môže byť:
Fonogram

Fonogram môže byť:
Sylabografia

Sylabografia môže byť:
Lineárne písmo

Lineárne písmo môže byť:
Vyhľadávací nástroj

Vyhľadávací nástroj resp. vyhľadávací prostriedok resp. vyhľadávacia služba môže byť:
Search engine

Search engine (do slovenčine prekladané ako: prieskumový stroj, vyhľadávač, vyhľadávací nástroj, vyhľadávací prostriedok, vyhľadávací stroj, vyhľadávacia služba, vyhľadávací program, v bežnom jazyku len vyhľadávač) je počítačový systém či program, ktorý umožňuje používateľovi zadať nejaký ľubovoľný alebo špecifikovaný vyhľadávaný výraz a dostať z veľkého objemu dát (napr. v domácom počítači alebo na internete) informácie, ktoré sú v súlade s týmto dopytom (napr. informácie, ktoré obsahujú to, čo je hľadané, alebo ktoré súvisia s tým, čo je hľadané). Ako search engine sa označujú aj webové stránky, ktorých hlavnou funkciou je poskytovanie takéhoto systému či programu. Termín search engine v užšom zmysle nezahŕňa metasearch engines, v širšom zmysle ich zahŕňa.
Ako internet search engine (po slovensky: internetový prieskumový stroj, internetový vyhľadávač, internetový vyhľadávací nástroj... atď. ako hore) sa označuje buď search engine, na ktorý sa pristupuje cez internet, alebo search engine, ktorého zdrojom vyhľadávania je internet (t.j. WWW (web search engine), Usenet (Usenet search engine) a pod.). V slovenčine sa ako internetový prieskumový stroj, internetový vyhľadávač atď. (nepresne ale často) prekladá aj anglické web search engine (pretože je tendencia vyhýbať sa prídavnému menu "webový"). 
Ako online search engine (po slovensky: online prieskumový stroj, online vyhľadávač, online vyhľadávací nástroj... atď. ako hore) sa označuje search engine, pri ktorého výkone činnosti dochádza k výmene dát v rámci nejakej počítačovej siete, najčastejšie to je internet search engine. 
Ako full-text search engine (po slovensky: fulltextový/plnotextový/celotextový prieskumový stroj, fulltextový/plnotextový/celotextový vyhľadávač, fulltextový/plnotextový/celotextový vyhľadávací nástroj ...atď. ako hore) sa označuje search engine, ktorý vykonáva plnotextové vyhľadávanie.
Delenia.
Podľa zdroja vyhľadávania sa rozlišuje:
Podľa druhu vyhľadávaných dát sa rozlišuje:
Podľa šírky záberu:
Vyhľadávač

Vyhľadávač môže byť:
Vyhľadávací program

Vyhľadávací program môže byť:
Letisko Rijeka

Letisko Rijeka (), (IATA: RJK, ICAO: LDRI) je letisko v Chorvátsku ležiace v meste Rijeka. Nachádza sa neďaleko mesta Omišalj na ostrove Krk a 17 km od železničnej stanice Rijeka. 
Väčšina z dopravy do a z letiska sa vyskytuje hlavne v letných mesiacoch, kedy sa používa na prepravu turistov do severnej časti chorvátskeho pobrežia.
Acajutla

Acajutla je prístavné a kúpeľné mesto v štáte Salvádor, departmente Sonsonate. Je hlavným strediskom ťažkého priemyslu - nachádza sa tu ropná rafinéria, výroba umelých hnojív a cementárne.
Agencia Centroamericana de Noticias

Agencia Centroamericana de Noticias (po slovensky "Stredoamerická spravodajská agentúra/tlačová agentúra/tlačová kancelária" alebo "Centrálnoamerická spravodajská agentúra/tlačová agentúra/tlačová kancelária"), skr. ACAN, je spravodajská agentúra so sídlom v Paname. Založilo ju v roku 1973 šesť stredoamerických štátov. Jej spoluvlastníkom je španielska spravodajská agentúra EFE, s ktorou ACAN úzko spolupracuje.
Pécssky obvod

Pécssky obvod () je bývalá administratívna jednotka v Maďarsku v Baranskej župe. Jeho sídlom bolo mesto Pécs. Obvody boli zavedené v roku 1994 a zanikli v roku 2014, kedy ich nahradili okresy.
TPS Turku

TPS Turku je profesionálny fínsky hokejový tím z mesta Turku. Bol založený v roku 1922.
Basketbal na Letných olympijských hrách

 
Basketbal na Letných olympijských hrách je basketbalový turnaj, ktorý sa koná v rámci multišportového podujatia Letných olympijských hier. Organizuje ho Medzinárodný olympijský výbor (MOV) v spolupráci s Medzinárodnou basketbalovou federáciou (FIBA). Basketbal sa objavil už na Letných olympijských hrách 1904 v St. Louis, išlo však len o demonštráciu športu a turnaja sa zúčastnili iba americké univerzitné kluby. Do programu hier bol turnaj oficiálne zaradený na 10. letných olympijských hrách v roku 1936 v Berlíne, vtedy iba v mužskej kategórii. Odvtedy sa organizuje na nich pravidelne. O 40 rokov neskôr sa na Letných olympijských hrách 1976 v Montreale uskutočnil prvý turnaj žien. Najviac víťazstiev v mužskej i ženskej kategórii zaznamenali družstvá Spojených štátov, keď vyhrali olympijský titul 17-krát; resp. 10-krát.
Colleen McCulloughová

Colleen McCullough (* 1. jún 1937, Wellington, Austrália – † 29. január 2015, Burnt Pine, Norfolk) bola austrálska spisovateľka.
Životopis.
Narodila sa Jamesovi a Laurie McCulloughovým. Jej matka bola z Nového Zélandu, čiastočne maorského pôvodu. V detstve sa často sťahovali, až sa usadili v Sydney, kde navštevovala "Holy Cross College", pretože ju zaujímali humanitné vedy.
Než začala študovať medicínu, zarábala si ako učiteľka, knihovníčka a novinárka. Počas prvého ročníka začala trpieť alergiou na chirurgické mydlo a musela sa vzdať sna, že sa stane chirurgom. Preto prešla na neurológiu a pracovala v Royal North Shore Hospital v Sydney.
V roku 1963 sa odsťahovala do Británie; v Great Ormond Street hospital v Londýne sa stretla s predsedom neurologickej katedry Yalskej univerzity, ktorý jej ponúkol prácu. Od apríla 1966 do roku 1976 strávila desať rokov výskumom a vyučovaním na katedre neurológie na Yale Medical School v New Haven v Connecticute. V tomto období napísala svoje prvé dve knihy.
Ich úspech jej umožnil odísť z práce. Ku koncu sedemdesiatych rokov, po stážach v Londýne a Connecticute, sa konečne usadila na Norfolku, malom ostrove v južnom Tichom oceáne, kde stretla svojho budúceho manžela Rica Robinsona, ktorý bol od nej o 13 rokov mladší. Vzali sa 13. apríla 1983.
Jej portrét od Wesleya Waltersa sa roku 1984 dostal do finále Archibaldovej ceny, udeľovanej portrétu človeka významného v oblasti umenia, literatúry, vedy alebo politiky.
Rozsiahly historický výskum, ktorý podnikla pre svoje romány o antickom Ríme, odmenila v roku 1993 Macquarieho univerzita čestným doktorátom.
V roku 2004 si vyslúžila kritiku za svoje komentáre počas procesu sexuálneho zneužívania na ostrove Pitcairn. Tvrdila, že obvinení (z ktorých všetkým, až na jedného, bola dokázaná vina) iba „dodržovali domorodé zvyky“.
V roku 2005 sa McCulloughová po boku svojej rodiny mihla v šesťminútovej komédii "Popcorn People".
Bola členkou newyorskej Akadémie vied a Americkej asociácie pre rozvoj vedy (AAAS). Jej román "The Independence of Miss Mary Bennett" vzbudil kritiku kvôli prepracovaniu postáv z knihy "Pýcha a predsudok" spisovateľky Jane Austenovej. Postava Elizabeth Bennetovej je vykreslená ako slabá a pán Darcy ako primitívny surovec.
Čchen Kuang-čcheng

Čchen Kuang-čcheng ( - Čchen Kuang-čcheng; * 12. november 1971, Čína ) je čínsky disident a občiansky aktivista v oblasti dodržiavania ľudských práv.
Ako dieťa následkom ochorenia oslepol. Pre komunistický režim sa stal nepohodlným po tom, ako začal poukazovať na porušovanie ľudských práv pri presadzovaní politiky jedného dieťaťa, napríklad pri nútených potratoch. Po rozhovore pre časopis Time bol od septembra 2005 do marca 2006 umiestnený do domáceho väzenia. Úrady ho zatkli v júni 2006. Bol odsúdený na štyri roky nepodmienečne, po prepustení ho zadržiavali bez zákonného dôvodu v domácom väzení. 22. apríla 2012 sa mu podarilo utiecť.
Quebec Major Junior Hockey League

Quebec Major Junior Hockey League (QMJHL) je jedna z troch juniorských líg ľadového hokeja, ktoré patria do Kanadskej hokejovej ligy.
Z hľadiska počtu tímov je to najmenšia liga z kanadských juniorských líg. Účastníci majú svoje domovské štadióny v kanadských provinciách Quebec, Nové Škótsko, New Brunswick a Ostrov princa Eduarda. Majstrovskou trofejou je Pohár prezidenta. Víťaz ligy sa následne stretáva s víťazom Ontario Hockey League a Western Hockey League o trofej Memorial Cup.
Liga je známa svojím ofenzívnym štýlom hokeja. Počas svojej histórie v nej vyrástlo viac kvalitných útočníkov a brankárov, ako obrancov. Liga je rozdelená na tri divízie.
Zalambdalestes

Zalambdalestes je vyhynutý rod jedného z najznámejších raných placentovcov. Žil vo vrchnej kriede v Mongolsku.
Opis.
Zalambdalestes bol štvornohý cicavec veľkosti potkana s dlhou, úzkou papuľou. Na základe dlhých zadných a kratších predných končatín sa predpokladá, že poskakoval podobne ako tarbík. Jeho strava zrejme pozostávala prevažne z hmyzu, ktorý lovil v podraste lesa pomocou svojich dlhých a zašpicatených zubov. Niektorí vedci sa domnievajú, že bol blízkym príbuzným tenkonožcov (Macroscelidea), iní si však myslia, že to bol raný predstaviteľ skupiny zajacotvarých, do ktorej patria aj králiky.
Acan

Acan môže byť:
ACAN môže byť:
Volaticotherium

Volaticotherium je vyhynutý rod jediného známeho mezozoického cicavca, ktorý dokázal lietať. Žil koncom jury a začiatkom kriedy v Číne.
Opis.
Volaticotherium bol veľký 12 až 14 cm a jeho hmotnosť sa odhaduje na 70 gramov. Zuby mal špecializované na pojedanie hmyzu a končatiny prispôsobené k životu na stromoch. Vďaka veľkej kožnej blane medzi jeho telom a dlhými končatinami bol schopný kĺzavého letu. Nájdený bol čínsko-americkým tímom v Číne vo vrstve hornín z doby pred približne 125 miliónmi rokov. Popis tohto zvieraťa bol publikovaný v časopise "Nature" v decembri 2006.
V kultúre.
Volaticotherium sa objavuje v tretej epizóde amerického televízneho dokmentu Dinosaur Revolution z roku 2011.
Stredoamerická spravodajská agentúra

Stredoamerická spravodajská agentúra/tlačová agentúra/tlačová kancelária alebo Centrálnoamerická spravodajská agentúra/tlačová agentúra/tlačová kancelária môže byť:
Plnotextové vyhľadávanie

'Plnotextové vyhľadávanie alebo fulltextové vyhľadávanie alebo celotextové vyhľadávanie je vyhľadávanie, pri ktorom sa porovnáva každé slovo dokumentu, a nehľadá sa teda napríklad len vo výťahu z dokumentu alebo v kľúčových slovách priradených k dokumentu. Funkciu plnotextového vyhľadávania ponúkajú napr. textové editory alebo webové vyhľadávače.
Opátstvo Montecassino

Opátstvo Montecassino alebo Opátstvo Monte Cassino (tal. Abbazia di Montecassino) je hlavný kláštor všetkých benediktínov. Leží v Taliansku na 516 m vysokom vrchu Monte Cassino západne od mesta Cassino. Kláštor je považovaný za jedno z hlavných duchovných centier stredoveku. V roku 529 ho založil Benedikt z Nursie.
Tunguzka

Tunguzka môže byť:
Nižňaja Tunguska

Nižňaja Tunguska (staršie: "Nižňaja Tunguzka") alebo po slovensky aj Dolná Tunguzka je rieka v Rusku na Stredosibírskej plošine, pravostranný prítok Jeniseja. 
Je dlhá 2989 km, plocha povodia je 473 000 km², priemerný ročný prietok v ústí je 3680 m³/s. Pramení na východných svahoch Angarskej plošiny.
Katanga

Katanga môže byť:
Tunguska

Tunguska môže byť:
Vyhľadávací jazyk

Vyhľadávací jazyk alebo dopytovací jazyk (nespisovne "dotazovací jazyk"; angl. "query language") je jazyk na manipuláciu s údajmi (data manipulation language), ktorým môžu používatelia získavať údaje uložené v databáze. 
Je to používateľský jazyk, ktorý sa tvorí systémom príkazov a presne definovaným významom a pravidlami na ich využívanie v dialógu s počítačom pri vyhľadávaní v uložených databázach. V oblasti relačných databáz sa najčastejšie používajú vyhľadávacie jazyky s kľúčovými slovami, kde medzinárodne uznávaným štandardom je vyhľadávací jazyk SQL, rozšírený je aj jazyk QBE. V sieťových resp. hierarchických databázach sa používajú jazyky typu CODASYL resp. PL/1, ktoré sa súhrnne nazývajú navigačné jazyky. V deduktívnych databázach sa používa DATALOG.
Dopytovanie

Dopytovanie (nespisovne: "dotazovanie") môže byť:
Dotazovanie môže byť aj nárečovo hádanie sa, škriepenie sa.
Diabol v tele

Diabol v tele (ang. "The Devil Inside") je americký nadprirodzený horor z roku 2012, ktorý režíroval William Brent Bell.
Dej.
Isabella (Fernanda Andrade) má traumu. Z jej matky (Suzan Crowley) sa pred niekoľkými rokmi traja ľudia pokúsili v amatérskych podmienkach vyhnať diabla a ona (alebo zlá bytosť v nej) ich brutálne pripravila o život. Ako mimoriadne ťažký prípad bola zo Spojených štátov prevezená do psychiatrickej liečebne v Ríme, kde od tej doby živorí neustále utlmovaná sedatívami. Isabella sa rozhodne vyšetriť tragickú kapitolu v rodinnej histórii a v sprievode kameramana sa za matkou vydá, aby zistila, čo sa vtedy naozaj stalo. Prvé stretnutie po rokoch jej traumu iba ešte viac znásobí. Matka je očividne nepríčetná a nespoznáva ju, a preto sa Isabella rozhodne preniknúť do exorcizmu, aby ju a aj seba zachránila. Zoznámi sa s dvoma kňazmi, ktorí navštevujú prednášky na vatikánskej cirkevnej škole, ktorá sa tomuto temnému oboru venuje. Rozhodnú sa jej pomôcť a vďaka tomu sa ocitnú v predsieni miest, kde sa dejú veci tak kruté, že ľudský mozog tomu nechce ani uveriť. Oni dostanú šancu vyskúšať si to na vlastnej koži.
Volejbal na Letných olympijských hrách

 
Volejbal na Letných olympijských hrách je Volejbalový turnaj, ktorý sa koná v rámci multišportového podujatia Letných olympijských hier. Organizuje ho Medzinárodný olympijský výbor (MOV) v spolupráci s Medzinárodnou volejbalovou federáciou (FIVB). Do programu hier bol turnaj oficiálne zaradený na 15. letných olympijských hrách v roku 1964 v Tokiu, v mužskej i ženskej kategórii zároveň. Odvtedy sa organizuje na nich pravidelne. Najviac víťazstiev v mužskej kategórii zaznamenali družstvá , a , keď vyhrali olympijský titul trikrát; u žien získal 4 prvenstvá.
Proglas (hudobná skupina)

Proglas je slovenská metalová skupina z Trenčína. 
História.
Vznik kapely Proglas sa datuje k 1. novembru 2001 (Trenčín – Juh). 
Skupina vznikla v zostave Miroslav Lehotský – hlavná gitara, Michal Straka – bicie nástroje, Milan Kališ – gitara. Táto zostava sa už poznala zo skúšania coverov počas štúdia na základnej škole.
V roku 2002 sa uvoľnil post gitaristu, ktorý zaplnil spievajúci gitarista Erik Bebjak.
10. júna 2003 kapela nahráva v štúdiu Petra Hajša v Dubnici nad Váhom CD s názvom "Eternal Fight"
Koncom roka 2003 prichádza do kapely basgitarista Martin Kočiš.
Na jar 2004 sa ku kapele pridáva vokalista Michal Pšenka.
7. novembra 2004 kapela nahráva "Oblivion" v štúdiu Tomáša Kmeťa v Šulekove v štúdiu Exponent.
Začiatkom roka 2005 odchádza Erik Bebjak, kapela koncertuje v zostávajúcej štvorici.
Október 2005 odchádza z kapely aj Michal Pšenka. Na jar 2006 kapelu posilňuje Mário Beták, spievajúci gitarista.
Kapela od roku 2006 koncertovala a 8. augusta 2009 nahrala "DCCCLXIII".
V roku 2010 kapela koncertuje, pripravuje nový materiál.
Posledné augustové víkendy roku 2011 kapela nahráva v Piano klube disk pod názvom "Horizonty svetovlády".
Foinix (syn Agénora)

Foinix alebo Foiníx alebo Fénix (starogr. Φοῖνιξ – Foinix, latinsky "Phoenix") je v gréckej mytológii syn sidónskeho kráľa Agénora a jeho manželky Télefassy, bol kráľ Foiníkie.
Okrem Foinika mal kráľ Agénor ešte týchto potomkov:
Keď Zeus uniesol Európu, jej bratia sa ju vydali hľadať do sveta. Otec im prikázal, aby sa bez nej ani nevracali a keďže ich hľadanie sestry po čase omrzelo, usadili sa v rozličných krajinách, kde sa stali kráľmi. Foinix sa usadil na východnom pobreží Stredozemného mora, v krajine, ktorá dostala po ňom meno Foiníkia a jej obyvateľov nazvali Feničanmi.
Mickey Mouse

Mickey Mouse (iné názvy: Myšiak Mickey, Miki Maus, hovorovo mikimaus) je legendárna kreslená postavička z dielne The Walt Disney Company. Vytvorený bol v roku 1928 spoluprácou Walta Disneyho a Uba Iwerksa. Prvýkrát sa objavil 15. mája 1928 na skúšobnom premietaní nemého krátkometrážneho filmu "Plane Crazy" aj so svojou kolegyňou Minnie. Štúdio ale nenašlo vhodného distribútora, a tak tento diel vyšiel až 17. marca 1929.
Dňa 18. decembra 1978, pri príležitosti Mickeyho 50. výročia vzniku získal vôbec ako prvá kreslená postavička v histórii svoju hviezdu na Hollywoodskom chodníku slávy.
Memory (Lovecraft)

Memory (doslovne "Pamäť", vyšlo v češtine pod názvom "Paměť") je krátka poviedka amerického spisovateľa Howarda P. Lovecrafta, ktorú napísal v roku 1919 a prvýkrát publikoval v máji 1923 v "The National Amateur".
Témy.
Poviedka využíva viaceré typické Lovecraftove témy a obrazy, ako napríklad pradávne artefakty a veci „bez mena“. Tiež dobre ukazuje jeho záľubu v rozsiahlych monolitických ruinách.
Dej.
Táto krátka poviedka sa odohráva v prastarom údolí Nís, kde ležia rozsiahle, vegetáciou pokryté ruiny, ktoré autor detailne popisuje. Ruiny okrem pralesného života skrývajú i desivé tvory, ktoré ľudské oko ešte nikdy nevidelo. Na dne údolia tečie riečka Than, voda ktorej je sfarbená na červeno.
Vyskytujú sa tu iba dve „postavy“: Duch a Démon údolia. Duch sa pýta démona, kto boli tí, ktorí tieto stavby postavili. Démon odpovedá: „Ja som Pamäť a vyznám sa v knihách minulosti, ale aj ja som už starý. Tieto bytosti sa podobali vodám rieky Than – nedalo sa im porozumieť. Ich skutky si nevybavujem, lebo ich konali len pre okamih. Ich vzhľad si vybavujem matne, podobali sa tým opičkám na stromoch. Ich meno si však vybavujem zreteľne, pretože sa rýmovalo s menom rieky. Tie bytosti včerajšieho veku sa volali Človek (anglicky Man).“
Acanthoceras

Acanthoceras je rod vyhynutých štvoržiabrovcov z podtriedy amonity. Jeho príslušníci sú typickí širokodiskovitou schránkou a patria k významným skamenelinám obdobia vrchnej kriedy.
Agence Camerounaise de Presse

Agence Camerounaise de Presse (skr. ACAP) je spravodajská agentúra afrického štátu Kamerun, sídliaca v hlavnom meste Yaoundé. Bola založená 20. januára 1960.
Vodné pólo na Letných olympijských hrách

 
Vodné pólo na Letných olympijských hrách je vodnopólový turnaj, ktorý sa koná v rámci multišportového podujatia Letných olympijských hier. Organizuje ho Medzinárodný olympijský výbor (MOV) v spolupráci s Medzinárodnou plaveckou federáciou (FINA). Do programu hier bol turnaj oficiálne zaradený na 2. letných olympijských hrách v roku 1900 v Paríži, vtedy len v mužskej kategórii. Odvtedy sa organizuje na nich pravidelne. Vodné pólo je tak najdlhšie trvajúci kolektívny šport na olympiáde. Dlhé roky bolo zastúpené len v mužskej kategórii. Ženský turnaj mal svoju premiéru až o 100 rokov neskôr, na Letných olympijských hrách 2000 v Sydney. Najviac víťazstiev v mužskej kategórii zaznamenalo , keď vyhralo olympijský titul deväťkrát; u žien získalo 3 víťazstvá.
Every You Every Me

„Every You Every Me“ je singel britskej alternatívnej rockovej skupiny Placebo, z jej druhého štúdiového albumu "Without You I’m Nothing". Dosiahol 11. miesto v britskom rebríčku UK Singles Chart. Text piesne napísal frontman skupiny, Brian Molko a Paul Campion, spevák skupiny AC Acoustics.
Singel sa dostal na soundtrack filmu "Veľmi nebezpečné známosti" a tiež na soundtrack videohry "F1 2000" pre PlayStation.
Medzinárodná agentúra pre výskum rakoviny

Medzinárodná agentúra pre výskum rakoviny (anglicky: "International Agency for Research on Cancer", skrátene IARC) je medzinárodná agentúra, ktorá je súčasťou Svetovej zdravotníckej organizácie (WHO). Sídli vo francúzskom meste Lyon a koordinuje výskum príčin rakoviny. 
Vedie oficiálne databázy kategorizujúce karcinogény a vydáva monografie venované jednotlivým agens.
Polydóros (syn Kadma)

Polydóros alebo Polydoros (starogr. Πολύδωρος – Polydóros, latinsky "Polydorus") je v gréckej mytológii syn zakladateľa Téb Kadma a jeho manželky Harmonie, bol tébsky kráľ.
Polydóros mal so svojou manželkou Nyktéidou syna Labdaka, ktorého synom bol neskorší tébsky kráľ Laios a vnukom Oidipus. Po Labdakovi sa Labdakovcami niekedy nazýva aj tento významný tébsky kráľovský rod.
Polydóros predčasne zomrel a jeho mladý syn Labdakos bol zverený do poručníctva jeho svokrovi Nykteovi. Keď však aj Labdakos onedlho zomrel a zostal po ňom len mladučký syn Laios, ešte veľmi malý pre prevzatie kráľovskej moci, tejto funkcie sa ujal Nykteus. Ale ani on nevládol dlho a po jeho náhlej smrti sa tébskym kráľom stal jeho brat Lykos.
Lykos na nátlak svojej manželky Dirké prenasledoval Nykteovu dcéru Antiopu, ktorú dokonca uväznil v hradnej veži. Keď sa zachránila, jej synovia Amfión a Zéthos – ich otcom bol Zeus – potrestali Dirké, Lyka zabili a zmocnili sa kráľovstva.
Bezhviezdna tma

Bezhviezdna tma (angl.. Full dark, no stars) je zbierka noviel, ktorú napísal Stephen King v roku 2010.
Ide o zbierku štyroch noviel s prvkami hororu - "1922", "Veľký šofér", "Férové predĺženie" a "Dobré manželstvo".
1922.
Prvá novela je príbehom o farmárovi žijúcom v Nebraske, ktorého svet v roku 1922 stojí na pokraji zatiaľ netušenej krízy. Wilfred Loland James sa rozhodne brutálne zavraždiť svoju manželku Arlette a presvedčí ich 14-ročného syna Henryho, aby mu v tom pomohol. Vražda Arlette a likvidácia jej tela je však len začiatkom. Následky sú obrovské nie len pre Jamesa, Henryho, ale aj susedov. 
Príbeh bol inšpirovaný knihou Cesta smrti do Wisconsinu (angl. Wisconsin Death Trip) od Michaala Lesyho s fotografiami z malého mesta Black River Falls vo Wisconsine.
Veľký šofér.
Hlavnou postavou druhého príbehu je nenápadná spisovateľka Tess, autorka sérií o Štrikovacom krúžku vo Willow Grove, ktorej knihy prinášajú slušné, ale nie prehnane luxusné živobytie.
Tess bola pozvaná na besedu do knižného klubu v malom meste Chicopee. Na ceste späť však bola brutálne znásilnená a takmer zavraždená "veľkým šoférom". Podarilo sa jej však prežiť a v Tess sa prebudil doteraz netušený cudzinec, ktorý túži po odplate.
Férové predĺženie.
Tretia novela pojednáva o mužovi menom Dave Streeter, ktorého život má onedlho ukončiť nevyliečiteľná rakovina. Stretne však mysteriózneho pána Elvida, ktorý mu ponúkne predĺženie života o 15 rokov. Streeter je odrazu zdravý, šťastný a úspešný. Ale táto ponuka mala aj svoju cenu. 
Dobré manželstvo.
Posledná novela hovorí o manželoch Darcy a Bobovi Andersonovcov, ktorých manželstvo je aj po dvadsiatich siedmich rokoch postavené na lži. 
Darcy a Bob majú dobré manželstvo, až do dňa, kedy Darcy v garáži nechtiac zakopne o krabicu, kde nájde krutú pravdu o svojom manželovi.